stanford-oval/wikipedia huggingface dataset:
Ohjelmistorobotiikka
Ohjelmistorobotiikan vaikutuksia > Vaikutukset työntekijän arkeen

Tutkimusten mukaan monissa tehtävissä iso osa ihmisten työajasta kuluu automatisoitavissa oleviin rutiinitehtäviin (esimerkkinä terveydenhoitoalalla tehty tutkimus hoitohenkilökunnan ajankäytöstä  ).
Useat organisaatiot, jotka ovat soveltaneet ohjelmistorobotiikkaa, eivät ole vähentäneet työvoimaa vaan muuttaneet henkilöiden toimenkuvia mielekkäämmiksi ja esimerkiksi lisänneet resursointia asiakaspalveluun . Muutamien selvitysten mukaan työntekijät myös ottavat robotit virtuaalisiksi tiiminjäseniksi kuten uuden työntekijän .
Ulkoistustoimialalla ohjelmistorobotiikka muuttanee merkittävästi toimintamalleja. Aiemmin ulkoistustoimijat ovat siirtäneet merkittäviä määriä työntekijöitään halvemman kustannustason maihin. Nyt ohjelmistorobotiikka antaa mahdollisuuksia suorittaa vastaavat tehtävät joko asiakkaan sijaintimaassa tai joidenkin analyytikkojen mielestä asiakas itse tuottaa jatkossa aiemmin ulkoistetut palvelut .
Ohjelmistorobotiikan vaikutuksia > Ohjelmistorobotiikan merkitys yhteiskunnalle

Useiden tutkimusten mukaan ohjelmistorobotiikka tulee tehostamaan rutiiniprosesseja tietotyössä merkittävästi ja muuttaa globaaleja työmarkkinoita.
Oxfordin yliopiston tutkimuksen mukaan 47% työpaikoista korvautuu tekoälyllä ja automaatiolla seuraavan 20 vuoden aikana. . Etla puolestaan arvio, että 36% suomalaisten työpaikoista korvautuu vastaavalla tavalla tekoälyllä ja automaatiolla .
Jatkokehitys

Ohjelmistorobotiikka on teknologiana käytössä jo monissa organisaatioissa, mutta tulee kehittymään edelleen merkittävästi. Seuraavina askeleina ennustetaan esimerkiksi ohjelmistorobottien kykenevän tekoälypohjaiseen päättelyyn. Myös Business Process Management (PBMS) -työkalujen ja robotiikan rajojen arvioidaan jatkossa hämärtyvän.
Khaled al-Asaad

| Khaled al-Asaad> Henkilötiedot |
| --- | --- |
Syntynyt: 1934 Tadmur
Kuollut: 18. elokuuta 2015 Tadmur
Kansalaisuus:  Syyria
Ammatti:  arkeologi
Khaled al-Asaad (1934 – 18. elokuuta 2015) oli syyrialainen arkeologi, joka tunnettiin etenkin työstään museoviraston johtajana Syyriassa sijaitsevassa Palmyran rauniokaupungissa. Ääri-islamilaisen Isis-järjestön taistelijat teloittivat hänet vuonna 2015.
Elämäkerta

Al-Asaad syntyi Tadmurin kaupungissa Syyriassa, jonka kupeessa Palmyran rauniot sijaitsevat. Hän lähti kotikaupungistaan maan pääkaupunki Damaskokseen, jossa hän opiskeli historiaa ja opetustiedettä Damaskoksen yliopistossa. Al-Asaadilla ei ollut varsinaista arkeologin koulutusta, vaan hän oppi sittemmin siihen liittyvät taidot paikan päällä töissä. Vuonna 1963 al-Asaadista tuli museoviraston johtaja Palmyrassa ja hän toimi tehtävässään aina eläkkeelle siirtymiseensä saakka vuonna 2003. Kollegat kuvailivat al-Asaadia itseoppineeksi asiantuntijaksi, jota kiehtoi hänen kotikaupunkinsa historia. Hänen paikallisen tuntemuksensa takia monet Palmyran ulkomaalaisista tutkijoista työskentelivät hänen avullaan. Hänet tunnettiinkin myös lempinimellä Mr. Palmyra. Al-Asaadilla oli myös tärkeä osa Palmyran luetteloinnissa osaksi Unescon maailmanperintöluetteloa. Monien muiden syyrialaisten vastaavissa asemissa toimineiden henkilöiden tapaan al-Asaad oli Syyrian Baath-puolueen jäsen. Hänen ei kuitenkaan tiedetä olleen hallinnon aktiivinen tukija. Hänen jäädessään eläkkeelle hänen toimintaansa Palmyrassa jatkoi hänen poikansa Walid.
Ääri-islamilaisen Isis-järjestön uhatessa kaupunkia al-Asaad oli kieltäytynyt jättämästä Palmyraa uskoen, ettei järjestö uhkaisi vanhaa eläkkeelle jäänyttä virkamiestä. Ennen kuin Isis valtasi kaupungin, museon työntekijät olivat siirtäneet monia löydöksiä Syyrian turvallisemmille alueille. Joidenkin tietojen mukaan Isisin jäsenet yrittivät saada al-Asaadilta tietoonsa näiden esineiden piilopaikkoja ja hänet päätettiin teloittaa kun hän ei suostunut niitä paljastamaan. Al-Asaad oli kaksi kertaa Isisin pidättämänä, kunnes 18. elokuuta 2015 järjestön jäsenet raahasivat hänet julkiselle aukiolle ja mestasivat hänet.
Khaled al-Asaadin ruumis löydettiin Kahloulista Palmyran itäpuolelta helmikuussa 2021.
Oswaldo López Arellano

| Oswaldo Enrique López Arellano |
| --- | --- |
 Oswaldo López Arellanoa esittävä piirros.
Hondurasin presidentti
 3. lokakuuta 1963 - 7. kesäkuuta 1971  
Edeltäjä:  Ramón Villeda
Seuraaja:  Ramón Ernesto Cruz
Hondurasin presidentti
 4. joulukuuta 1972 - 22. huhtikuuta 1975  
Edeltäjä:  Ramón Ernesto Cruz
Seuraaja:  Juan Alberto Melgar
Henkilötiedot
Syntynyt: 30. kesäkuuta 1921 Danlí, El Paraison departementti, Honduras
Kuollut: 16. toukokuuta 2010 (88 vuotta) Tegucigalpa, Honduras
Tiedot
Puolue:  Partido Nacional
Oswaldo López Arellano (30. kesäkuuta 1921 – 16. toukokuuta 2010) toimi Hondurasin presidenttinä vuosina 1963–1971 ja 1972–1975. López Arellano nousi molemmilla kerroilla maan johtoon vallankaappauksen turvin.
López Arellano syntyi Danlíssa, Hondurasissa Enrique Lópezin ja Carlota Arellanon pojaksi. Hän oppi sujuvaa englantia käydessään koulua Tegucigalpassa. Hän liittyi armeijaan 18-vuotiaana, valmistui lentäjäksi ilmavoimien koulusta ja opiskeli vielä Arizonassa 1940-luvulla.
Lee Chang-sub

| Lee Chang-sub> 이창섭 |
| --- | --- |
 Lee Changsub kesäkuussa 2017
Henkilötiedot
Syntynyt: 26. helmikuuta 1991 (ikä 33) Suwon, Gyeonggi-do, Etelä-Korea
Ammatti:  laulaja, musikaalinäyttelijä, viihdetaiteilija
Muusikko
Laulukielet:  korea, englanti, japani
Aktiivisena:  2012-
Tyylilajit:  k-pop, rock, balladi
Yhtyeet:  BTOB, BTOB BLUE, BTOB 4u
Levy-yhtiöt:  Fantagio
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Lee Chang-sub (hangul: 이창섭; hanja: 李昌燮; uudistettu latinisaatio: I Chang-seop; s. 26. helmikuuta 1991), tunnettu myös yksinkertaisesti etunimellään Changsub, on eteläkorealainen laulaja, musikaalinäyttelijä ja viihdetaiteilija sekä K-pop-yhtye BtoB:n ja sen alaryhmien BtoB-Bluen ja BtoB 4U:n jäsen.
Biografia

Lee Changsub syntyi 26. helmikuuta 1991 Suwonissa, Etelä-Koreassa.
Vuonna 2008 Lee Changsub voitti daesangin (pääpalkinnon) Suwon Music Festivalilla. Vuodesta 2011 Changsub opiskeli käytännön musiikkia Howonin yliopistossa yhdessä yhtyetoverinsa Im Hyunsikin kanssa.
Changsub suoritti asepalveluksensa 14. tammikuuta 2019 – 21. elokuuta 2020.
Esiintyessään BtoB:n kanssa suorassa televisiolähetyksessä M Countdown - ohjelmassa 3. maaliskuuta 2022 Changsub osoitti tukensa Venäjän hyökkäystä Ukrainaan vastaan lausuen englanniksi sanat "No war" ("Ei sotaa"), joita yhtyetoveri Min-hyuk myöhemmin kommentoi lisää radio-ohjelmassaan BtoB's Kiss The Radio.
Changsub omistaa entisen koulukaverinsa kanssa erään Suwonissa sijaitsevan käytännön musiikkiopetusta tarjoavan instituution.
Ura

Lee Changsub debytoi BTOB:n vokalistina 21. maaliskuuta 2012 singlellä "Insane".
Changsub on osallistunut useiden BTOB:n kappaleiden, kuten "Last Day", "Killing Me" ja "Melody", sanoitukseen . Hän on myös sanoittanut omia kappaleitaan, kuten "Gone" ja "At the End" . Changsub on myös osallistunut useiden kappaleiden, kuten "Melody", "At the End", "Way" ja "Miss You", sävellykseen .
Vuonna 2015 Changsub osallistui televisio-ohjelmaan King of Mask Singer.  Vuonna 2016 hän osallistui televisio-ohjelmaan Law of the Jungle Mongoliassa .
Syksyllä 2020 Changsub ja kolme muuta BTOB:n jäsentä, Eunkwang, Minhyuk ja Peniel, muodostivat BTOB:n alaryhmän BTOB 4U ja julkaisivat EP:n Inside 16. marraskuuta 2020.
Changsub julkaisi 11. joulukuuta 2021 oman versionsa japanilaisen rockbändi amazarashin Hiromu Akitan sanoittamasta ja säveltämästä kappaleesta "僕が死のうと思ったのは" (The Reason I Thought I'd Die) osana BTOB:n YouTubessa julkaisemaa cover-sarjaa 너의 멜로디가 되어줄게 / 너멜되 (I'll Be Your Melody). Cover keräsi huomiota mm. Changusbin erinomaisesta suorituksesta siinä esiintymisestä ja laulutaidostaan sekä osoittamastaan korkeasta japanin kielen taidosta. Myöhemmin Changsub kertoi valinneensa kappaleen, koska samaistui laulun sanoihin. Kappaleessa kertoja sanoo haluavansa kuolla, kunnes löytää merkityksen elämälleen itselleen tärkeästä henkilöstä.
Vuodesta 2022 Changsub on tähdittänyt ootb STUDIOn YouTubessa julkaistavaa viihdeohjelmaa Changing Majors (전과자, Jeongwaja). Ohjelman ideana on, että Changsub vaihtaa pääainettaan joka päivä, ja se keskittyy Changsubiin kiertämässä Korean eri korkeakouluja ja niiden pääaineita, osallistuen opetukseen ja muuhun opiskelijaelämään.
Sopimuksensa Cube Entertainmentin kanssa päätyttyä, BTOB kokonaisuudessaan jätti pitkäaikaisen levy-yhtiönsä ja Changsub siirtyi Fantagiolle loppuvuodesta 2023.
Ura > Musikaalinäyttelijänä

Vuodesta 2017 Lee Changsub on ollut aktiivisena musikaalinäyttelijänä. Hän on näytellyt musikaalissa Boys Over Flowers pääosa Goo Jun-pyon roolissa vuonna 2017 ,  Lucienin roolissa musikaalissa Napoleon vuonna 2017 , musikaalin Edgar Allan Poe pääosana (2017-2018)  sekä Eddie Birdlacen roolissa musikaalissa Dogfight ja Ludvig XIV:n roolissa musikaalissa Iron Mask vuonna 2018 .
Palattuaan suorittamasta asepalvelustaan Changsub näytteli myös musikaalissa The Last Empress Hong Gyehoonin roolissa . Toukokuussa 2021 Changsubin tiedotettiin osallistuvan heinäkuussa ensiesityksensä saavaan musikaaliin Marie Antoinette. Hän esitti Axel von Fersenin roolia.  Saman vuoden syksyllä Changsub esiintyi lisäksi musikaalin Darwin Young's Origin of Evil pääosassa.
Vuonna 2022 Changsub liittyi musikaalin Mata Hari näyttelijäkaartiin miespääosan Armand roolissa.
Changsub on lisäksi vuosina 2023–2024 näytellyt pääosissa musikaaleissa Memphis ja Winter Traveler (jälkimmäinen tunnetaan myös nimillä Winterreise ja Winter Wanderer).
Ura > Sooloartistina

Changsub julkaisi japaninkielisen sooloalbuminsa bpm 82.5 vuonna 2017  ja koreankielisen sooloalbuminsa Mark 11. joulukuuta 2018 . Changsub piti ensimmäisen soolokonserttinsa SPACE Yes24 Live Hallisa Soulissa 4. – 6. tammikuuta 2019 .
13. joulukuuta 2021 Lee Changsubin ja Park Jaheen duetto "It's My Christmas Time Again" julkaistiin.  31. joulukuuta 2021 julkaistiin Changsubin kappale "The Night I Miss You" draamasarjaan Her Bucket List.
Changsubin laulama kappale "Freedom" draamasarjaan Doctor Lawyer julkaistiin 10. kesäkuuta 2022.
Changsub jatkoi soundtrackien julkaisua, julkaisten kappaleet "Run Away" draamasarjaan Joseon Attorney ja oman versionsa Buzzin kappaleesta "Love From a Real Heart" draamasarjaan Beginning is the First Kiss vuonna 2023. Erityisesti vuoden 2024 "Heavenly Fate", Changsubin versio korealaisen duon Can samannimisestä kappaleesta webtooniin A Not So Fairy Tale, saavutti kotimaassaan suuren suosion sekä hittilistoilla että karaokelistoilla. Samana vuonna julkaistiin myös "It's Alright" draamasarjaan Dare to Love Me.
Soundtrackien lisäksi Changsub julkaisi musiikkia aktiivisesti vuosina 2022–2024: "Surrender" singlealbumilla reissue #001 'SURRENDER' vuonna 2022 sekä singlet "I Guess I Loved You" vuonna 2023 ja "As Always" vuonna 2024.
Diskografia > Albumit

bpm 82.5 (2017)
Mark (2018)
Diskografia > Singlet

"You Inside My Memories (추억속의 그대)" (2015)
"At the End" (2017)
"Gone" (2018)
"reissue #001 'SURRENDER'" (2022)
"I Guess I Loved You (사랑했나봐)" (2023)
"As Always (그래, 늘 그랬듯 언제나)" (2024)
Diskografia > Yhteistyöt

"The Love of Fingertips (손끝의 사랑)" (yhdessä B1A4, Heo Young-ji, A-JAX, April ja Oh My Girl kanssa) (2016)
"Sorry (미안해)" (yhdessä Lee Min-hyuk kanssa) (2019)
"It's My Christmas Time Again" (yhdessä Park Ja Hee kanssa) (2021)
Diskografia > Soundtrackit

| Vuosi | Kappaleen nimi | Albumille | Huomioita |
| --- | --- | --- | --- |
| 2012 | "Be Alright" | Road For Hope OST | yhdessä Yang Yoseob, G.NA ja Gayoon kanssa |
| 2013 | "Bye Bye Bye" | When A Man Falls in Love OST | yhdessä Yang Yoseob, Dongwoon ja Jung Il-hoon kanssa |
| 2013 | "Past Days (지난 날)" | Monstar OST | yhdessä Junhyung, Ha Yeon-soo, Lee Minhyuk, Im Hyunsik ja Yook Sung-jae kanssa |
| 2013 | "After Time Passes (시간이 흐른 뒤엔)" | Monstar OST | yhdessä Junhyung, Lee Minhyuk, Im Hyunsik ja Yook Sungjae kanssa |
| 2013 | "First Love (첫사랑)" | Monstar OST | yhdessä Junhyung, Lee Minhyuk, Im Hyunsik ja Yook Sungjae kanssa |
| 2015 | "Goodbye Sadness" | Sweet, Savage Family OST | yhdessä Seo Eun-kwang ja Jung Ilhoon kanssa |
| 2016 | "After The Play Ends (연극이 끝난 후)" | After The Play Ends OST | yhdessä Elkie ja HUTA kanssa |
| 2016 | "For You" | Cinderella and Four Knights OST | yhdessä Seo Eunkwang, Jung Ilhoon ja Lee Minhyuk kanssa |
| 2017 | "What's On Your Mind?" | My Friend's Love Life OST |  |
| 2018 | "Falling" | A Poem A Day OST |  |
| 2018 | "In Your Light" | Lovely Horribly OST |  |
| 2021 | "The Night I Miss You" | Her Bucket List OST |  |
| 2022 | "Freedom" | Doctor Lawyer OST |  |
| 2023 | "Run Away" | Joseon Attorney OST |  |
| 2023 | "Love From a Real Heart (사랑은 가슴이 시킨다)" | Beginning is the First Kiss OST | alun perin bändin Buzz kappale |
| 2024 | "Heavenly Fate (천상연)" | A Not So Fairy Tale OST | alun perin duon Can kappale |
| 2024 | "It's Alright" | Dare to Love Me OST |  |
Musikaalit

| Vuosi | Musikaali | Rooli | Viitteet |
| --- | --- | --- | --- |
| 2017 | Boys Over Flowers | Tsukasa Domyoji (Goo Jun-Pyo) |  |
| 2017 | Napoleon | Lucien |  |
| 2017 | Edgar Allan Poe | Edgar Allan Poe |  |
| 2018 | Edgar Allan Poe | Edgar Allan Poe |  |
| 2018 | Dogfight | Eddie Birdlace |  |
| 2018 | Iron Mask | Ludvig XIV |  |
| 2021 | The Last Empress | Hong Gye-Hoon |  |
| 2021 | Marie Antoinette | Axel von Fersen |  |
| 2021 | Darwin Young's Origin of Evil | Darwin Young |  |
| 2022 | Mata Hari | Armand |  |
| 2023 | Memphis | Huey Calhoun |  |
| 2023 | Winter Traveler | Han Minwoo |  |
| 2024 | Winter Traveler | Han Minwoo |  |
Aiheesta muualla

Changsub Twitterissä
Changsub Instagramissa
| --- | --- |
Auktoriteettitunnisteet: Taiteenala :  MusicBrainz
Markus Konttinen

| Markus Konttinen> Henkilötiedot |
| --- | --- |
Syntynyt: 10. heinäkuuta 1957 (ikä 67) Lahti
Kansalaisuus:  suomalainen
Taiteilija
Ala:  maalaustaide
Kuuluisimpia töitä:  Kadonnut kenkä 1986
Palkinnot
 Vuoden nuori taiteilija 1991, Dukaattipalkinto 1984 
Markus Konttinen (s. 10. heinäkuuta 1957) on suomalainen taidemaalari. Maalauksellisia, usein abstraktia ja figuratiivista ilmaisua yhdistäviä teoksia maalaava Konttinen oli Vuoden nuori taiteilija vuonna 1991.
Markus Konttinen tuli laajemmin tunnetuksi 1980-luvun loppupuolella, jolloin hän maalasi kirkkain värein tyyliteltyjä, kaksiulotteisia toiminnallisia hahmoja. Vuoden nuoren taiteilijan näyttelyn jälkeen Konttinen etsi ilmaisua jokin aikaa ja vaihtoi tyyliä ja aihetta useaan otteeseen. Kukka- ja lapsiaiheisten maalausten jälkeen hän maalasi 1990-luvun lopulla pysty- ja vaakasuoria raitamaisia maalauksia.
Konttinen opiskeli Vapaassa taidekoulussa 1981–1982 ja Kuvataideakatemiassa 1982–1986. Hänen teoksiaan oli ensi kertaa esillä Helsingissä vuonna 1983.
Taidemaalarin työn lisäksi Konttinen toimi Taideyliopiston Kuvataideakatemian dekaanina vuosina 2013–2017. Konttiselle on myönnetty Pro Finlandia -mitali ja vuodesta 2022 taiteilijaeläke. Hän oli Ars Fennica -ehdokkaana vuonna 2010.
Julkiset teokset

Kivinen Kotimatka, veistos, Keravan taidemuseon veistospuisto 1995
Ruusu ja ruusut ja Neilikka liljan edessä, maalauksia, Oulun kaupunginsairaala 2002
Aiheesta muualla

Markus Konttisen kotisivut
Markus Konttinen Kansallisgallerian kokoelmissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat 
Taiteenala:  MusicBrainz 
Henkilöt:  Uppslagsverket Finland 
Kivinen kotimatka, 2008 (1995), Tuusula.
Skandaali (artisti)

| Joonas Palmgren> Henkilötiedot |
| --- | --- |
Syntynyt: 19. helmikuuta 1982 (ikä 42)
Ammatti:  rap-artisti, toimitusjohtaja
Muusikko
Taiteilijanimi:  Skandaali Snagu Markiisi Markiisi Skandaali
Laulukielet:  suomi, englanti
Aktiivisena:  1999–
Tyylilajit:  hip hop, hardcore hip hop
Yhtyeet:  Royal Family Rockin da North
Levy-yhtiöt:  Kingsize (2003–2005) Löyly-Viihde (2006–2010) M-Eazy Music / Sony Music (2016–)
  [ Muokkaa Wikidatassa ] [ ohje ]  
Skandaali (oikealta nimeltään Joonas Palmgren, s. 19. helmikuuta 1982) on helsinkiläinen rap-artisti ja kehonrakentaja. Hän on julkaissut albumit Putkaradio, Kultalevy ja The Incredible Mulk. Skandaali kuului myös Royal Family- ja Rockin da North -ryhmiin ja on vieraillut useiden eri artistien levyillä.
Ura

Skandaalin esikoisalbumin Putkaradio tuotannosta vastasi lähes kokonaan Jonny Bro. Levyltä julkaistiin kolme singleä. Skandaali julkaisi Kultalevy-nimisen albumin vuonna 2004. Molemmat albumit julkaisi levy-yhtiö Kingsize.
Vuonna 2005 Skandaali julkaisi yhdessä YOR123:n kanssa levyn Round The World, jolla vieraili monia tunnettuja ulkomaisia rap-artisteja, muun muassa Royce da 5′9″, Jeru the Damaja, ruotsalainen Ken Ring sekä Wu-Tang Clanin Ghostface Killah.
Vuonna 2006 Skandaali perusti rap-artisti Mängin kanssa levy-yhtiön Löyly-Viihde. Skandaalin kappaleet Mä voisin (feat. Janina Frostell) sekä One World (feat. GZA & YOR123) olivat radiohittejä.
Vuonna 2006 Skandaali ilmoitti uudeksi taiteilija­nimekseen Markiisi. Tätä nimeä hän käytti vuoteen 2010 asti, jolloin hän käytti Juan Muteniacin levyllä nimeä Markiisi Skandaali, joka vuoden 2013 comebackin myötä lyhentyi pelkäksi Skandaaliksi.
Skandaalin MySpace-sivulla on kuunneltavana kappale nimeltä Puhu sitä 2007. Joulukuussa 2008 YouTubeen ladattiin vuonna 2006 valmistunut Mä nään -kappale ja siitä kuvattu musiikkivideo. Skandaalin kolmannen albumin oli tarkoitus ilmestyä syksyllä 2008, jonka jälkeen Löyly-Viihde ilmoitti sen ilmestyvän keväällä 2009. Pian kuitenkin Löyly-Viihde siirtyi levy-yhtiön hommista julkaisemaan pääasiassa videoita, eikä Skandaalin albumista enää tiedotettu.
Skandaali on myös harrastanut thainyrkkeilyä "King of the Ring" (KOTR) -seurassa melko vaatimattomalla menestyksellä.
Vuoden 2011 lopulla Skandaali esiintyi kymmenien muiden suomalaisten räppäreiden tapaan Ruger Hauerin Jokaiselle jotakin -kappaleen musiikkivideolla. Tämä cameo-esiintyminen oli esimakua Skandaalin paluusta musiikkialalle. Hänen paluukeikkansa nähtiin vuoden 2013 Summer Up -festivaaleilla. Hän oli myös esiintymässä Summer Up -festivaaleilla vuonna 2014.
Vuonna 2014 Skandaali julkisti videopalvelu YouTubessa kaksi uutta kappaletta. Alkuvuodesta ilmestyi kappale nimeltä Salikissa ja loppuvuodesta Parasta räppii.
Skandaali voitti 10. elokuuta 2013 Jyväskylän kehonrakennuksen SM-karsintojen Men's physique -sarjan. Joonas myös kirjoittaa omaa treeniblogia fastin sivuilla.
Vuoden 2016 joulukuussa ilmestyi häneltä single Panomies, joka on saanut innoituksensa Kummelin Panomies-sketseistä. Maaliskuussa 2017 kappaletta oli kuunneltu Spotifyssa noin 2,2 miljoonaa kertaa.
Skandaalin kolmas studioalbumi julkaistiin nimellä The Incredible Mulk huhtikuussa 2020.
Diskografia > Soolo > Albumit

Putkaradio (2003)
Kultalevy (2004)
The Incredible Mulk (digitaalinen, 2020)
Diskografia > Soolo > Singlet

Superskandaali / Ei pysty (2003)
Pesäst pesään / Joka päivä dokaa hennyy (2003)
Yritä ymmärtää / Hautajaismusiikkii (mukana Joniveli, 2003)
Elämä on peli (2004)
Sun muijas (2004)
Panomies (2016)
Hukas (2017)
Samoil silmillä (mukana Väinöväinö, 2018)
Kannan sua (2022)
Diskografia > Soolo > Musiikkivideot

Pesäst pesään (2003)
Elämä on peli (2004)
Mä nään (2008)
Salikissa (2014)
Diskografia > YOR123 & Skandaali > Albumit

Round the World (2005)
Diskografia > YOR123 & Skandaali > Singlet

Keep Distance (2004)
Preview (2005)
Diskografia > YOR123 & Skandaali > Musiikkivideot

99% (mukana George Reefah, 2005)
Diskografia > Muita kappaleita, joilla Skandaali on ollut mukana > Löyly-Viihteen Miksi Teip Sen? (2006) -mixtape-levyltä:

Voittajafiilis & Skandaali – Hei kaverit
Skandaali & Mängi – Toimitusjohtaja
Skandaali, Mängi & Asteriks – Verta, hikeä ja uhrauksii
Joniveli, Aikapommi & Skandaali – Perushommia
Mängi & Skandaali – Rakastan vihaa
Mängi, Skandaali & Brädi – Lastentarha
Tikku, Ezra & Skandaali – Sä haluut
Skandaali & Ezra – 1, 2 joo
Cheek, Skandaali & Mängi – Vahinko
Skandaali – Alusta
Aiheesta muualla

Skandaali MySpace-sivustolla
Skandaali (artisti) Last.fm:ssä (englanniksi)
| --- | --- |
Auktoriteettitunnisteet: Taiteenala :  MusicBrainz
El Paraíso (Peru)

El Paraiso
El Paraiso oli muinainen intiaanien rakentama temppelikeskus Perussa lähellä Limaa. Se on myös yksi Perun suurimmista arkeologisista alueista. Alueen arvioidaan olevan jopa 5000 vuotta vanha. Temppelin seinät on tehty kivestä, joka on päällystetty keltaisella savella.
Aiheesta muualla

Kuvia tai muita tiedostoja aiheesta El Paraíso (Peru) Wikimedia Commonsissa
Margareeta (pyhimys)

Margareetaa esittävä veistos
Margareeta suomalaisen Vehmaan kunnan vaakunassa. Vehmaan vanha kirkko on pyhitetty hänen muistonsa kunniaksi.
Margareeta Antiokialainen, ortodoksisessa kirkossa Pyhä suurmarttyyri Marina syntyi 300-luvulla Vähässä-Aasiassa Pisidiassa pakanalliseen perheeseen. Hän kärsi keisari Diocletianuksen (284−305) aikana ankaraa vainoa, kidutusta ja lopulta marttyyrikuoleman.
Margareetan tunnus kirkkotaiteessa on lohikäärme, jonka hän lannistaa ristisauvalla. Suomessa kansanperinteessä Margareeta tunnetaan nimellä Marketta. Keskiajalla hän oli yksi neljästätoista hädässäauttajasta eli pyhimyksistä, joiden uskottiin suojaavan vaaroilta ja taudeilta.
Margareetan muistopäivä on 20. heinäkuuta, keskiajan Suomessa 13. heinäkuuta. Ortodoksinen kirkko kunnioittaa suurmarttyyri Marinan muistoa vuosittain heinäkuun 17. päivänä. Katolisen kirkon pyhimyskalenterista Margareeta on poistettu epähistoriallisena 1960-luvulla.
Margaretaa esittävä kirkkomaalaus on Kalannin kirkossa. Hänet on kuvattu myös 1300-luvulta peräisin olevassa seinämaalauksessa Sundin kirkossa Ahvenanmaalla.
Aiheesta muualla

Wikimedia Commonsissa on kuvia tai muita tiedostoja aiheesta .
Pyhä suurmarttyyri Marina, Ortodoksi.net
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  3  WorldCat 
Kansalliset:  Saksa  Israel  Yhdysvallat  Ruotsi  Tšekki  Puola 
Henkilöt:  Deutsche Biographie  DDB  Kansallisbiografia  Biografiasampo 
Muut:  Dictionnaire historique de la Suisse
Poosjärvi (järvi Porissa)

| Poosjärvi |
| --- | --- |
Valtiot:  Suomi 
Paikkakunta:  Pori 
Koordinaatit:  61°39′39″N, 21°51′52″E
Vesistöalue ja valuma-alueen tietoja
Laskujoki:  Poosjoki 
Järvinumero:  36.013.1.001
Mittaustietoja
Pinnankorkeus:  30,5 m  
Rantaviiva:  36,821 km  
Pinta-ala:  3,49359 km²  
Keskivirtaama:  4,9 m³/s (MQ) 
Saaria:  70 
 fiPoosjärvi 
Poosjärvi  (ruots. Ponsträsk) on Satakunnassa Porissa entisen Noormarkun kunnan alueella ja siellä Poosjärven kulmakunnalla sijaitseva järvi, joka kuuluu Karvianjoen vesistöön.
Maantietoa

Järven pinta-ala on 349 hehtaaria eli 3,5 neliökilometriä. Se on 6,7 kilometriä pitkä ja 1,4 kilometriä leveä ja se on muodoltaan pitkänomainen järvi, vaikka sen rannoilla vuorottelevatkin tiheään pienet niemet ja lahdelmat. Järven pohjoisosassa järvi kapenee salmeksi, jonka päässä on järvenlaajentuma nimeltään Pitkälahti. Järven kaakkoispäätä kutsutaan Itälahdeksi.
Järvi on matala ja siksi kovin kivinen. Siinä on kartan mukaan noin 70 saarta, mutta koska järven vedenpinnanvaihtelut ja sen rantojen umpeenkasvu vaikeuttaa saarten havaitsemisen, voidaan saarien lukumäärä määritellä tätä lukua pienemmäksi tai suuremmaksi. Hyvänä esimerkkinä tästä ovat Huhtaluoto ja Röynäsluoto, jotka sijaitsevat kosteikon ympäröimänä ja joilta puuttuu osa vuotta vapaata vettä ympäriltä. Järveä ei ole luodattu.
Järven rantaviivan pituus on 37 kilometriä ja suurin osa rannoista ovat kosteikkoa tai suota. Järvellä ei ole maanviljelystä ja sen erämainen ilme on säilynyt hyvin. Poosjärven kulmakunnan viljelykset sijaitsevat etäämpänä järven rannasta. Rannoille ja saariin on rakennettu vapaa-ajan asuntoja. Saarissa niitä on 20 ja rannoilla yli 50. Niille johtaa tiet valtatieltä 23, Noormarkusta, Poikeljärveltä, Poosjärveltä ja Poosjärven Isojärventieltä. Porin ja Pomarkun välinen raja ohittaa järven sen läheltä.